次韻范石湖北窗書懷一首
作者：王阮
朝代：宋

paragraphs: 驕陽重鬰結，凉飆驚豁開。
排戶始奔突，轉隙少徘徊。
仄聞風伯言，敬爲邦君來。
邦君著之詩，快心吾已灰。
獨念暑耘人，斯時若爲懷。
所願均此施，醒然與之偕。
有冰何心漿，有甕何心醅。
莫吹天上雲，要洗田中埃。
高枕謝北窗，披襟笑登臺。
伏讀旨意大，倍使吾容齋。